રૉર્બટભાઈ કહે છે કે કાર્બન ડાયૉક્સાઇડનું ઉત્સર્જન સાવ રોકી શકવાના નથી, પરંતુ તેની સામે જો આપણે વૃક્ષ વાવીએ તો વૃક્ષ કાર્બન ડાયૉક્સાઇડ શોષી લેશે. એટલે કાર્બન ડાયૉક્સાઇડની માત્રા વધતી રોકવાનો ઉપાય વૃક્ષ વાવવાનો જ છે. તેઓ કહે છે, “જો તમે એક વૃક્ષ વાવશો તો તે એક ટન કાર્બન ડાયૉક્સાઇડ વાતાવરણમાંથી દૂર કરે છે.” રૉબર્ટભાઈ એટલે જ હિન્દુ ધર્મમાં તો હજારો વર્ષ પૂર્વે પર્યાવરણને બચાવવાના હેતુથી જ પીપળા, તુલસી, બિલી, રૂદ્રાક્ષ, ખીજડા, પારિજાત વગેરે અનેક વૃક્ષની પૂજાનું મહત્ત્વ સમજાવાયું છે. પરંતુ આજકાલ લોકો તેને અંધશ્રદ્ધા માની તેની હાંસી ઉડાવે છે, તેનો વિરોધ કરે છે. ભારતના વૈજ્ઞાનિક જગદીશચંદ્ર બોઝે તો વૃક્ષમાં પણ જીવ હોય છે તેવું પુરવાર કર્યું હતું. એટલે તો ભારતમાં કહેવાય છે છોડમાં રણછોડ છે.